Styremøte 3.september 2008

Tilstede: Morten Nordhus, Johnny Brattbakk, May Ann Pedersen, Rune Hoholm, Harriet Wiggen

1. Ingen oppfølgingssaker fra forrige styremøte
2. Klubbsamling i Mefjordvær – gode tilbakemeldinger. Skal forsøke å arrangere hvert år.
3. Utstillingskurs med Beate – gode tilbakemeldinger. Skal forsøke å gjennomføre på nytt.
4. Utstilling Villmarksmessa – Det kom inn klage på bedømmelse og utstillingsledelsen har besvart henvendelsen til NKK. Det ble gitt en tresleiv i oppmerksomhet til dommer, ringsekretær og skriver. May Ann Pedersen lager dreiebok for neste år.
5. Stand Villmarksmessa – Masse besøk lørdag. Søndag manglet vi folk til å ivareta standen.
6. Dressurområder – Vi tar inn bøkern og ser igjennom og lager en statistikk på ant. brukere. Det ble gjort en stor innsats av klubben sine medlemmer for å få i stand terrengene før åpning.
7. Aversjonsdressur – Vært gjennomført i Skøelv hos Kjartan Lindbøl. Det har vært stor etterspørsel og de planlagte datoene har vært utvidet. Et ønske til neste år er litt ”villere” sauer, men kan være vanskelig å få til. Det jobbes fortsatt med å få til strømming på rein.
8. Rypetelling – Invitasjon ble lagt ut på nett og det ble avholdt møte i Sørreisa i forkant for å planlegge og sette opp ryper. Tellingene har vist at det er et middels år på Senja. Rune Hoholm har vært i kontakt med Jo Inge Breisjøberget ang. årets kvoter. Nordland, Troms og Finnmark har fått samme kvoteordning – 2 liryper og 3 fjellryper. Statskog ønsker ikke å skape jaktpress i de områder der tellinger har vært bedre enn andre plasser. Vi vil søke å få til et felles møte med andre fuglehundklubber og jeger og fiskeforeninger ang taksering som verktøy i forhold til forvaltning.
9. NNM 2008 – 160 starter og 20 premieringer i løpet av helga. Fugl i alle terrenger og muligheter for hundene. Det ble delt ut softshelljakker til dommere og prøveledelse og finaledekkener sponset av Finnsnes Dyreklinikk og Specific.
10. NNM skog – Kristian Berntsen er prøveleder. Prøven blir å foregå i Dividalen.
11. Aktiviteter utover høsten – Dressurkvelder, foredrag, utdanning av flere instruktører fase I og ringsekretærer.
12. Innkjøp av lavvo og ovn til klubben som kan lånes ut til klubbens medlemmer i forbindelse med jaktprøver skal fremmes på årsmøtet.
13. Neste styremøte 15.oktober